Η ΑΝΑΠΑΡΑΣΤΑΣΗ ΣΚΗΝΩΝ ΕΓΙΝΕ ΚΑΤΟΠΙΝ ΕΡΕΥΝΑΣ ΚΑΙ ΜΑΡΤΥΡΙΩΝ.
ΔΕΚΕΜΒΡΙΟΣ 2009 - 8 ΧΡΟΝΙΑ ΚΑΙ 3 ΜΗΝΕΣ ΜΕΤΑ ΤΗΝ 11η ΣΕΠΤΕΜΒΡΙΟΥ
ΒΑΣΗ ΣΤΡΑΤΟΥ ΧΟΣΤ ΑΦΓΑΝΙΣΤΑΝ
Οι αξιωματικοί της CIA στο Χοστ ήταν πολύ ενθουσιασμένοι με το ενδεχόμενο
ότι μια πηγή ίσως μας οδηγήσει στον Μπιν Λάντεν.
Δεν τον έψαξαν καν. Τον άφησαν να περάσει με ένα νεύμα.
Όλη η ομάδα της CIA, εργολάβοι, ειδικές δυνάμεις, αναλυτές,
αξιωματικοί.
Βγήκαν όλοι έξω για την άφιξή του.
Είναι πιθανότατα κάτι σπουδαίο.
Υπάρχει πολλή ένταση.
Βγήκε από την άλλη πλευρά του αυτοκινήτου
κι η ασφάλεια πήγε τριγύρω κι είπε
"Βγάλε τα χέρια σου από τα ρούχα".
Ανησύχησαν πολύ γιατί δεν τα έβγαζε.
Δεν κατάλαβαν ότι ο ίδιος ήταν η βόμβα.
Καθόμουν στο πάτωμα στο πατρικό μου και με πήραν τηλέφωνο.
"Τρέισι, έγινε μια μεγάλη έκρηξη".
Είπα "Τι λες;" Δεν πρέπει να είχα καν την τηλεόραση ανοιχτή.
Δεν ήξερα τι είχε συμβεί.
Πάμε στο Αφγανιστάν.
Έχουμε νέα στοιχεία για την επίθεση αυτοκτονίας
που σκότωσε επτά αξιωματικούς της CIA.
Ο δράστης κλήθηκε να μπει στη βάση
και δεν τον έψαξαν.
Αυτό είναι για εσάς.
Δεν είναι ρολόι. Είναι πυροκροτητής.
Θα πάτε στην κόλαση.
Δεν τον είχαν δει ποτέ οι Αμερικανοί
κι όμως, τον άφησαν να μπει σε μια ασφαλή βάση της CIA.
Εκεί μπόρεσε να ενεργοποιήσει τη συσκευή.
Η σημαία στο αρχηγείο της CIA ανεμίζει μεσίστια σήμερα
για τα επτά θύματά τους.
Ο διευθυντής Λίον Πανέτα είπε ότι πέθαναν μακριά από την πατρίδα, κοντά στον εχθρό.
Πολύ κοντά, όπως αποδείχτηκε.
Η συνάδελφός μου, η Τζένιφερ Μάθιους, ήταν ο αρχηγός της βάσης της CIA στο Χοστ.
Ήμασταν επιτελείο.
Δούλευα με την Τζένιφερ πάνω στην Αλ Κάιντα πριν μάθουμε ότι ήταν η Αλ Κάιντα.
Η Τζίνα μού είπε ότι η Τζένιφερ είχε σκοτωθεί.
Ήταν σκληρό να το ακούω.
Θυμάμαι να πηγαίνω στην εκκλησία με τις καθιερωμένες προσευχές,
όσοι υπηρέτησαν στον στρατό και να σκέφτομαι "Κι εμείς;
Κι η Τζένιφερ;"
Ήταν δύσκολο να ακούω τόσο κόσμο από την παιδική της ηλικία,
τα παιδιά της, να μιλούν για εκείνη, γιατί δεν ήξεραν τι έκανε.
Θυμάμαι να πηγαίνω στις κηδείες όλων των αξιωματικών της CIA.
Πρόσεξα ότι καθώς οδηγούσαμε στο τσουχτερό κρύο,
είδα μια οικογένεια να στέκεται στη βεράντα της
με μια πινακίδα που έλεγε "Ευχαριστούμε που μας κρατάτε ασφαλείς".
Θυμάμαι
να μιλάω στην οικογένειά της.
Οι γονείς με τους οποίους μίλησα είπαν
"Μην εγκαταλείψετε την αποστολή
που κόστισε τη ζωή του αγαπημένου μας. Μην τα παρατάτε".
Η αποστολή ήταν να συνεχίσει η έρευνα για τον Μπιν Λάντεν.
Λέω στον αμερικανικό λαό ότι Θεού θέλοντος θα συνεχίσουμε να σας σκοτώνουμε.
Αν η Αλ Κάιντα πίστευε ότι η επίθεση στο Χοστ θα μας αποδυναμώσει,
έκαναν λάθος.
Είχε ακριβώς το αντίθετο αποτέλεσμα. Ενίσχυσε την αποφασιστικότητά μας.
Το Χοστ το έκανε προσωπικό.
Το έκανε πολύ προσωπικό.
ΑΝΘΡΩΠΟΚΥΝΗΓΗΤΟ ΟΣΑΜΑ ΜΠΙΝ ΛΑΝΤΕΝ
ΔΕΚΕΜΒΡΙΟΣ 2009
ΙΑΝΟΥΑΡΙΟΣ 2010 - 8 ΧΡΟΝΙΑ ΚΑΙ 4 ΜΗΝΕΣ ΜΕΤΑ ΤΗΝ 11η ΣΕΠΤΕΜΒΡΙΟΥ
Πλησιάζουμε όλο και πιο πολύ στη δέκατη επέτειο της 11ης Σεπτεμβρίου…
κι υπάρχει αυξημένη ζήτηση κι επιθυμία να βρεθεί ο Μπιν Λάντεν.
Ο Οσάμα Μπιν Λάντεν καταζητείται, συνεχίζει να στοιχειώνει τους Αμερικανούς.
Η αμοιβή των 25 εκατομμυρίων δολαρίων κρέμεται ακόμα πάνω από το κεφάλι του.
Υποτίθεται ότι έχουμε κατασκόπους κι ομάδες κρούσης που τον ψάχνουν.
Πώς γίνεται να καταζητείται ακόμα;
Είχαμε πληγωθεί πολλές φορές με όλα αυτά τα απαίσια στοιχεία,
νομίζουμε ότι πλησιάζουμε "Είναι σ' αυτό το μέρος".
Ο στρατός βρέθηκε πολλές φορές σε ετοιμότητα ώστε να τον πιάσει,
αλλά δεν πέτυχε ποτέ.
Το σπίτι είναι άδειο.
Ήταν…
τόσο εκνευριστικό.
Κι ανακύπτει το ερώτημα πόσο έξυπνες είναι οι υπηρεσίες πληροφοριών μας.
Η CIA τότε δεχόταν πολιτική επίθεση
κι από τα δύο κόμματα.
Δεν είναι αποτυχία αυτό;
Δεν τον πιάσατε, δεν ξέρετε πού είναι.
Λοιπόν…
πιστεύω…
πως η αιχμαλωσία ή η εξουδετέρωση του Μπιν Λάντεν θα ήταν πολύ σημαντική
για την εθνική μας ασφάλεια.
Υπήρχε τεράστια πίεση για τη CIA και τις υπηρεσίες πληροφοριών
να κάνουμε περισσότερα.
Να επιτείνουμε τις προσπάθειες εναντίον Μπιν Λάντεν και της Αλ Κάιντα.
ΚΕΒΙΝ ΣΕΪΦΕΡ CIA - ΑΝΤΙΤΡΟΜΟΚΡΑΤΙΑ
Την 11η Σεπτεμβρίου δούλευα στο Πεντάγωνο.
Ήμουν ο μόνος επιζών από το τμήμα μου.
Είχα καεί πολύ,
αλλά κατάφερα να επανέλθω και συνεχίζω να παλεύω κάθε μέρα έκτοτε.
Πώς νιώθεις;
Νιώθω υπέροχα.
Δόξα τω Θεώ.
Το 2009, ένας φίλος με πλησίασε και μου είπε
"Κέβιν, θέλουμε τη βοήθειά σου στην έρευνα για τον Μπιν Λάντεν.
Έχει μία και μοναδική αποστολή, να βρούμε τον Μπιν Λάντεν".
Είπα στην ομάδα μου "Κάθε βδομάδα, θέλω να έρχεστε στο γραφείο μου
και να δίνετε αναφορά, τι ψάχνετε, τι βρίσκετε,
τι στοιχεία έχετε, τι πιθανές αποδείξεις έχετε".
Πού μπορεί να πήγε αν έφυγε από το Αφγανιστάν;
Είναι ακόμα ζωντανός; Έχεις όλες αυτές τις ερωτήσεις.
Επομένως, αν εμφανιζόταν στην τηλεόραση,
το αναλύαμε μέχρι θανάτου.
Αρχίσαμε να εστιάζουμε σε κάθε πτυχή των δηλώσεων του Μπιν Λάντεν.
Ακούγαμε τις κασέτες του Μπιν Λάντεν για να δούμε
αν μπορούμε να εντοπίσουμε κάποιον ήχο που θα μας έλεγε
πού μπορεί να βρίσκεται.
Τον ήχο ενός πουλιού ή τον ήχο έργων.
Στέλνει κρυφά μηνύματα;
Τι υπάρχει από πίσω που μπορεί να προδώσει την τοποθεσία του;
Προσπαθήσαμε να εντοπίσουμε πώς μεταδίδονταν τα βίντεο στις ειδήσεις.
Θα είχε τρόπο να δέχεται και να στέλνει μηνύματα.
Δεν εμπιστεύονταν ηλεκτρονικές συσκευές
ή τηλέφωνα,
οπότε μάλλον θα μεταφέρονται με κούριερ.
Αν μπορούσαμε να εντοπίσουμε έναν κούριερ
θα μας οδηγούσε στην τοποθεσία του Μπιν Λάντεν.
Η CIA ακολουθούσε κάθε στοιχείο.
Αυτό το στοιχείο για τον κούριερ ξεκίνησε το 2002.
ΒΟΡΕΙΑ ΑΦΡΙΚΗ ΑΠΟΡΡΗΤΗ ΤΟΠΟΘΕΣΙΑ
Ξέραμε ότι υπήρχε κάποιος έμπιστος κούριερ του Μπιν Λάντεν
και κάναμε τεράστιες προσπάθειες να βρούμε το όνομά του.
Οι κρατούμενοι έδιναν ψεύτικα ονόματα.
Κάποιοι είπαν ότι δεν υπήρχε κούριερ, άλλοι είπαν ότι ο κούριερ έχει αποσυρθεί.
Ήταν πολύ δύσκολο να ξεδιαλύνουμε τα ψέματα για τον κούριερ.
Τότε, στα τέλη του 2002,
ένας πράκτορας της Αλ Κάιντα
συνελήφθη από μια κυβέρνηση της Βόρειας Αφρικής
και τον ανέκριναν
για το τι ήξερε, ποιον ήξερε.
Και στην ανάκριση
ανέφερε ένα άτομο που δούλευε με τον Μπιν Λάντεν
πριν την 11η Σεπτεμβρίου
και δούλευε με τον Χαλίντ Σεΐχ Μοχάμεντ μετά την 11η Σεπτεμβρίου
και που ήταν κούριερ μεταξύ τους.
Είπε ότι το όνομα του κούριερ ήταν…
Άμπου Αχμέντ.
Φυσικά, μας ενδιέφερε πολύ αυτή η πληροφορία.
ΑΠΟΡΡΗΤΗ ΤΟΠΟΘΕΣΙΑ ΤΗΣ CIA
Ρωτήσαμε τον ΚΣΜ,
που βρισκόταν ακόμα σε μυστική φυλακή της CIA,
"Τι ξέρεις για τον Άμπου Αχμέντ;"
Ο ΚΣΜ είχε υποβληθεί σε βελτιωμένες τεχνικές ανάκρισης.
Μας έλεγε…
όσα θέλαμε να μάθουμε.
Μας είπε "Έχω ακουστά τον Άμπου Αχμέντ, αλλά δεν είναι πια στην Αλ Κάιντα".
Επιστρέφει στο κελί του, που έχει κοριό,
κι είπε στους άλλους πράκτορες της Αλ Κάιντα που ήταν μαζί του
"Μη μιλήσετε για τον κούριερ".
Ο ΚΣΜ έκανε ό,τι μπορούσε για να προστατέψει τον κούριερ,
επειδή ήξερε ότι ο Άμπου Αχμέντ θα μας οδηγήσει στον Μπιν Λάντεν.
Έχουμε εστιάσει τις προσπάθειές μας στην ανεύρεση του Άμπου Αχμέντ.
Ο Μπιν Λάντεν κι ο ΚΣΜ βρήκαν τον ιδανικό συνεργάτη.
Εκτελούσε τις επιχειρήσεις του με μεγάλη ασφάλεια,
που μας δυσκόλευε πολύ να τον βρούμε.
Τελικά, καταλάβαμε ότι ήταν από το Κουβέιτ.
Κυνηγήσαμε κάθε πιθανό στοιχείο και δεν είχαμε ιδέα πώς ήταν εμφανισιακά.
Ήταν ένα αίνιγμα.
Ήταν ένας σταθερός κι ατελείωτος κόπος να καθορίσουμε τον τρόπο ζωής του,
τις κινήσεις του, πού ταξίδευε,
τι είδους επικοινωνίες χρησιμοποιούσε, πώς χρησιμοποιούσε τις επικοινωνίες.
Ανησυχούσαμε μήπως κάνουμε λάθη που θα τον πληροφορούσαν άθελά μας
ότι τον ψάχναμε.
Όλα αυτά γίνονται από το 2002 ως το 2010.
Κάναμε οκτώ χρόνια να τον βρούμε στον πλανήτη.
Το καλοκαίρι του 2010, είχαμε μια σημαντική εξέλιξη.
Εντοπίσαμε το κινητό του σε μια πόλη στο Πακιστάν, την Πεσαβάρ…
και καταφέραμε να ακούσουμε την κλήση.
Μιλούσε σε κάποιον που τον ήξερε από το παρελθόν.
Ο φίλος του τον ρωτούσε "Τι κάνεις τώρα;
Δεν έχω νέα σου. Δεν σε έχω δει.
Τι κάνεις;"
Κι έλεγε συνέχεια
"Δουλεύω".
Ο φίλος του δεν τα παράτησε.
Έλεγε "Μα τι κάνεις; Τι ακριβώς κάνεις;"
Υπήρχε μια στιγμή σιωπής.
Και τότε είπε
"Κάνω ό,τι έκανα πριν".
Αμέσως, ο φίλος είπε "Τότε πήγαινε με τον Αλλάχ".
Ήταν ξεκάθαρο ότι αυτό που έκανε πριν ήταν δουλειές για τον Μπιν Λάντεν.
Έπρεπε να έχουμε ανθρώπους στην περιοχή.
ΜΠΡΑΪΑΝ ΣΤΕΡΝ ΑΞΙΩΜΑΤΙΚΟΣ ΠΛΗΡΟΦΟΡΙΩΝ
Ο κόσμος νομίζει ότι οι αξιωματικοί πληροφοριών διαβάζουν αναφορές.
Εννοώ τον κόσμο έξω.
Ως διοικητής ειδικής ομάδας, ήμουν στην Καμπούλ, και μετά σε όλη την περιοχή.
Χρειαζόμαστε στοιχεία που επιβεβαίωναν όλες τις πληροφορίες.
Τι νομίζουμε ότι ξέρουμε;
Τι ξέρουμε ότι δεν ξέρουμε; Τι βλέπουμε;
Βλέπουμε τον κούριερ να μπαίνει σε ένα άσπρο SUV.
Υπάρχουν πολλά λευκά SUV στο Πακιστάν.
Οι αξιωματικοί της CIA το ακολούθησαν από την Πεσαβάρ
σε μια πόλη που λέγεται Αμπόταμπαντ.
ΑΜΠΟΤΑΜΠΑΝΤ ΠΑΚΙΣΤΑΝ
Τελικά, το όχημα σταμάτησε σε ένα μεγάλο σπίτι.
Υπήρχαν πολλές ισχυρές ενδείξεις ότι κάτι συμβαίνει στο σπίτι.
Ήταν πολύ διαφορετικό από οτιδήποτε είχαμε δει.
Αυτό που είδαμε ήταν ένα συγκρότημα που ήταν πολύ μεγαλύτερο από κάθε συγκρότημα
στην περιοχή.
Μάθαμε ότι ο κούριερ, ο Άμπου Αχμέντ,
αγόρασε το σπίτι το 2005,
σε ένα ακριβό μέρος του Αμπόταμπαντ, χωρίς εμφανή εισοδήματα.
Υπήρχαν τοίχοι που είχαν ύψος 3,5 με 5,5 μέτρα,
γεμάτοι συρματόπλεγμα, κι υπήρχε ένα μπαλκόνι
χτισμένο.
Το Αμπόταμπαντ είναι γνωστή τουριστική περιοχή εξαιτίας των βουνών,
γιατί να βάλεις έναν τοίχο στον τρίτο όροφο;
Η ασφάλεια του τελευταίου ορόφου είναι παράξενη.
Αρχίζεις να ενώνεις τα κομμάτια.
Είναι κάποιος που δεν ήθελε να τον δουν.
Ήταν πολύ ύποπτο, έκρουσε τον κώδωνα του κινδύνου για όλη την ομάδα.
Ήταν ξεκάθαρο
ότι κάποιος πολύτιμος βρισκόταν εκεί.
11 ΙΑΝΟΥΑΡΙΟΥ 2010
21 ΣΕΠΤΕΜΒΡΙΟΥ 2010 9 ΧΡΟΝΙΑ ΜΕΤΑ ΤΗΝ 11η ΣΕΠΤΕΜΒΡΙΟΥ
Πήγα αμέσως στον πρόεδρο των ΗΠΑ και τον ενημέρωσα για όσα βρήκαμε.
Πρώτα ενημερώσαμε τον ανώτερο αξιωματούχο του Υπουργείου Άμυνας, τον Μάικ Βίκερς,
και τον επικεφαλής της Αντιτρομοκρατικής, τον Τζον Μπρέναν.
Μια μέρα πριν, ο Μάικλ Μορέλ μού είπε
ότι πολύ ευαίσθητες πληροφορίες θα μεταφέρονταν στον Ομπάμα.
Από την πρώτη συνάντηση με τον πρόεδρο,
μπαίνει ο Λίον Πανέτα και λέει
"Καταφέραμε να εντοπίσουμε τον κούριερ του Μπιν Λάντεν
και να τον ακολουθήσουμε σε ένα συγκρότημα κτιρίων".
Είπα "Κύριε πρόεδρε, είχαμε πολλές υποψίες
ότι ο Μπιν Λάντεν μπορεί να βρίσκεται εκεί".
Ο πρόεδρος Ομπάμα ήταν επιφυλακτικά αισιόδοξος ότι αυτό μπορεί να είναι
το πιο χειροπιαστό στοιχείο που έχουμε βρει.
Στο τέλος της ενημέρωσης, ο πρόεδρος μας έδωσε δύο εντολές,
κι ο Μπαράκ Ομπάμα δεν ήταν τέτοιος τύπος.
Η πρώτη ήταν "Λίον, Μάικλ,
μάθετε τι διάολο συμβαίνει στο συγκρότημα.
Και δεύτερον, μην το πείτε σε κανέναν.
Αυτός είναι ο κύκλος εμπιστοσύνης.
Κανείς άλλος στην κυβέρνησή μας δεν θα το μάθει".
Αρχίσαμε συνεχή παρακολούθηση,
βλέπαμε όλα όσα συνέβαιναν στο συγκρότημα.
Είναι πολύ δύσκολο να βρεις πληροφορίες.
Δεν υπήρχε τηλέφωνο κι ίντερνετ.
Ο Άμπου Αχμέντ δεν έβαζε μπαταρίες στα κινητά του
μέχρι που απομακρυνόταν από το Αμπόταμπαντ.
Ήταν εξαιρετικά προσεκτικός.
Ο διευθυντής Πανέτα είχε δικές του ιδέες για τη συλλογή πληροφοριών.
Να βάλουμε κάμερες στα δέντρα.
Άλλοι σκέφτηκαν να μαζέψουμε τα σκουπίδια τους για πιθανά στοιχεία.
Αλλά δεν έβγαζαν ποτέ τα σκουπίδια τους έξω.
Έκαιγαν τα σκουπίδια τους.
Συνεργαζόμασταν με έναν γιατρό ώστε να μπει μέσα,
να κάνει εμβόλια πολιομυελίτιδας και να πάρει δείγμα αίματος.
Ελπίζαμε πως έτσι θα βεβαιωθούμε ότι ήταν η οικογένεια του Μπιν Λάντεν.
Οι κούριερ αρνήθηκαν να τους επιτρέψουν να μπουν.
Με τον καιρό, αρχίσαμε να βλέπουμε γυναίκες και παιδιά
να μπαινοβγαίνουν στο συγκρότημα,
οπότε αρχίζουμε να τους παρακολουθούμε.
Κι αυτό που ανακαλύψαμε ήταν ότι υπήρχαν δύο οικογένειες
που ζούσαν εκεί, ο Άμπου Αχμέντ κι ο αδερφός του.
Αλλά όταν κοιτάξαμε πολύ προσεκτικά τις φωτογραφίες από δορυφόρους…
μάθαμε ότι υπάρχει και τρίτη οικογένεια.
Δεν φεύγει ποτέ από το συγκρότημα.
Τα παιδιά δεν πήγαιναν σχολείο,
σε αντίθεση με τα άλλα παιδιά στο συγκεκριμένο μέρος του Πακιστάν.
Ταυτοποιήσαμε,
κοιτώντας το σκοινί απλώματος,
πόσα μέλη της οικογένειας ζούσαν εκεί.
Μετρήσαμε αρκετά παιδιά κι ενήλικες ώστε να δημιουργήσουμε
μια ισχυρή υποψία για την τρίτη οικογένεια.
Κάποια στιγμή, είδαμε ένα άτομο που ήταν λίγο μεγαλύτερο,
να βγαίνει από το σπίτι
και να κάνει κύκλους,
σαν κρατούμενος στη φυλακή.
Κάθε μέρα έβγαινε και περπατούσε στον κήπο.
Κάθε μέρα.
Τον λέγαμε Περπατητή.
Κάναμε μετρήσεις,
βλέπουμε ένα άτομο, ο ήλιος λάμπει από εδώ,
ρίχνει μια σκιά,
μετράμε το μέγεθος της σκιάς,
βρίσκουμε το ακριβές ύψος αυτού που δημιουργεί τη σκιά
και το ακριβές ύψος ήταν αυτό του Οσάμα Μπιν Λάντεν.
Κυριολεκτικά, οι τρίχες στον σβέρκο μου σηκώθηκαν.
"Θεέ μου, ίσως τον βρήκαμε".
Είχα δει πολλά άλλα στοιχεία για τον Μπιν Λάντεν.
Δεν ήταν τίποτα μπροστά σε αυτό το βεληνεκές.
Θυμάμαι να λέω "Για όνομα, μπορεί να είναι ο Μπιν Λάντεν.
Κάντε ό,τι χρειαστεί για να καταγράψουμε το πρόσωπό του".
Κι είπαν "Είναι πολύ δύσκολο, διευθυντά.
Έχουμε τοίχους πέντε μέτρων στη μία πλευρά και τριών μέτρων στην άλλη.
Δεν έχουμε καλή εικόνα".
Θυμάμαι να τους λέω "Ξέρετε,
έχω δει ταινίες που η CIA τα καταφέρνει αυτά".
Και γελάσαμε. Όλοι γέλασαν.
Αλλά δεν μπόρεσαν να πάρουν καθαρή εικόνα.
Ο διευθυντής Πανέτα ασκεί τεράστια πίεση στην Αντιτρομοκρατική για πληροφορίες.
12 ΦΕΒΡΟΥΑΡΙΟΥ 2011 - 9 ΧΡΟΝΙΑ ΚΑΙ 5 ΜΗΝΕΣ ΜΕΤΑ ΤΗΝ 11η ΣΕΠΤΕΜΒΡΙΟΥ
Μια μέρα, μου ζήτησαν να πάω στη μονάδα του Μπιν Λάντεν στη CIA
και να τους μιλήσω για τη συνέντευξη του Οσάμα Μπιν Λάντεν.
Σκέφτηκα "Είναι παλιά ιστορία, αλλά εντάξει".
Πήρα συνέντευξη από τον Μπιν Λάντεν το 1998.
Κι ήταν η μόνη συνέντευξη που έχω κάνει στη ζωή μου
που γινόταν όλο και πιο μεγάλη μετά.
Κάθομαι με τη CIA και βλέπουμε το βίντεο.
Νόμιζα ότι θα ενδιαφερθούν να μάθουν πώς ήταν η ασφάλεια
γύρω από τον Μπιν Λάντεν, πώς πηγαινοερχόταν.
Ραδιοεπικοινωνίες.
Τα εξηγώ με πολλές λεπτομέρειες και λένε
"Τον έχεις σε βίντεο να περπατάει;"
Γιατί να θέλουν βίντεο όπου περπατάει;
Δεν είχα ιδέα τότε,
αλλά τελικά ήθελαν να δουν αν το βάδισμα, ο τρόπος που κούτσαινε ελαφρώς,
η στάση του Περπατητή
ταίριαζαν με του Μπιν Λάντεν
από το κοντινότερο βίντεο που κάποιος τον είχε να περπατάει,
που ήταν από τότε που ήρθε στη συνάντηση μαζί μου το 1998
για σύγκριση.
Δεν είχα ιδέα.
Αν και τα πλάνα του Μίλερ έδειχναν ότι υπήρχαν ομοιότητες,
δεν ήταν πειστικά στοιχεία ότι ο Μπιν Λάντεν ήταν εκεί.
Φυσικά, σκέφτομαι ότι μπορεί να είναι ο Μπιν Λάντεν, όλοι το σκέφτονταν.
Πρέπει να το αποδείξουμε σε βαθμό που ένας υπεύθυνος λήψης αποφάσεων
ένιωσε βέβαιος για να αναλάβει δράση.
Κάθε βδομάδα, μου έδιναν αναφορά.
Μερικές φορές έμπαιναν κι έλεγαν "Δεν βρήκαμε τίποτα καινούργιο".
Και τους έλεγα
"Δεν αρκεί αυτό".
Ως μηχανισμός επιβίωσης για αυτά που αντιμετωπίζεις στη δουλειά,
αποσυνδέεσαι από το συναίσθημα.
Ήταν δύσκολο σε πολλά επίπεδα.
Έφτιαχνα ταινίες με αναμνήσεις του γιου μου
γιατί θα τέλειωνε το λύκειο,
κι όλες αυτές τις ταινίες για πράγματα που είχε κάνει
που δεν θυμόμουν.
Δεν θυμόμουν αυτά τα γεγονότα στη ζωή του γιου μου.
Και
θυμάμαι να πηγαίνω στη δουλειά θυμωμένη.
Έπρεπε να παλέψω με τη σκέψη
ότι επέλεξα να συνεχίσω.
Πάντα υπήρχε μια αίσθηση ότι δεν κάνουμε αρκετά.
Δουλεύαμε τα σαββατοκύριακα, μακριά από συγγενείς.
Και μετά πέθανε η μαμά μου
στη μέση του κυνηγητού, και…
της είχα πει πριν πεθάνει
"Δουλεύω σε κάτι πολύ σημαντικό. Κι ελπίζω να…
Ελπίζω να το δεις".
Όταν πέθανε από καρκίνο, το μόνο που με έκανε να ξεπεράσω τη θλίψη
ήταν η μεγάλη ευθύνη, ήξερα ότι σημειώναμε πρόοδο.
Αλλά είχα εμμονή να επιβεβαιώσω τις πληροφορίες
ότι ο Μπιν Λάντεν ήταν εκεί.
Τότε, οι πιθανότητες ότι μπορείς να πεις με 100% βεβαιότητα
ότι ήταν εκεί ήταν εξαιρετικά απίθανες.
Υπήρχε επίσης ο φόβος ότι ο Μπιν Λάντεν θα καταλάβαινε ότι τον είχαν ανακαλύψει.
Μπορούσε να φύγει ανά πάσα στιγμή,
ήταν μεγάλο ρίσκο να συλλέγουμε πληροφορίες.
14 ΜΑΡΤΙΟΥ 2011 - 9 ΧΡΟΝΙΑ ΚΑΙ 6 ΜΗΝΕΣ ΜΕΤΑ ΤΗΝ 11η ΣΕΠΤΕΜΒΡΙΟΥ
Πλησιάζαμε ολοένα και περισσότερο
στην απόφαση να αναλάβουμε δράση.
Ο πρόεδρος ήθελε να μάθει ποιες ήταν οι πιθανότητες
να βρούμε περισσότερες πληροφορίες
που βεβαιώνουν την παρουσία του Μπιν Λάντεν.
Δεν είχαμε αδιάσειστα στοιχεία ότι ο Μπιν Λάντεν ήταν πραγματικά εκεί.
Ήταν έμμεσες αποδείξεις.
Δεν υπήρχε καμία άμεση απόδειξη ότι ήταν εκεί.
Είπα "Κύριε πρόεδρε, πρέπει να ξέρετε πως η εικασία ότι ο Σαντάμ
είχε όπλα μαζικής καταστροφής…
ΑΠΟΤΥΧΗΜΕΝΗ ΠΛΗΡΟΦΟΡΗΣΗ
…είναι πιο ισχυρή από την υπόθεση ότι ο Μπιν Λάντεν είναι στο Αμπόταμπαντ".
Επικρατούσε νεκρική σιγή.
Είναι τεράστια απόφαση εθνικής ασφάλειας.
Οι πολιτικοί του σύμβουλοι είπαν ότι αν αποτύγχανε η επιχείρηση,
η δημόσια εικόνα του θα ζημιωνόταν σημαντικά.
Για μένα, το μεγαλύτερο πολιτικό ρίσκο ήταν
μια επιχείρηση που μπορεί να σκοτώσει Αμερικανούς στρατιώτες.
Επανάληψη του Κάρτερ.
Όταν έγινε η Ισλαμική Επανάσταση στο Ιράν, κατέλαβαν την πρεσβεία,
πήραν πολλούς ομήρους.
Ο Πρόεδρος Κάρτερ έστειλε ελικόπτερα να σώσουν τους ομήρους
και συνετρίβησαν στην έρημο και πέθαναν πολλοί.
Αυτό έκανε τις ΗΠΑ να φανούν αδύναμες.
Η σύγκριση με τον Κάρτερ ήταν ως μια αποτυχημένη επιχείρηση.
Μια χρονιά πριν τις εκλογές, ο Κάρτερ δεν επανεξελέγη.
Άκουσα τον πρόεδρο Ομπάμα να λέει "Δεν με νοιάζει η πολιτική.
Πάει πολύς καιρός
που ο Μπιν Λάντεν ξεφεύγει από τα χέρια της δικαιοσύνης των ΗΠΑ".
Ο πρόεδρος είπε
"Θα ήθελα να ετοιμάσετε επιχειρήσεις για να μπείτε στο συγκρότημα".
Λέει "Δεν αποφάσισα να το κάνω,
αλλά αν το κάνουμε, θα το κάνουμε νωρίτερα παρά αργότερα.
Ετοιμάστε το σχέδιο".
Τηλεφώνησε ο αντιπρόεδρος του Διακλαδικού Επιτελείου.
Λέει "Η CIA πιστεύει πως έχει στοιχεία για τον Μπιν Λάντεν".
Τα μάτια του φωτίστηκαν. Πρόκειται για πεζοναύτη.
Είναι όνειρο που έγινε πραγματικότητα.
Δουλειά μου είναι η διάσωση ομήρων κι οι επιδρομές σε τρομοκρατικές οργανώσεις.
Αλλά αυτή ήταν η μεγαλύτερη αποστολή στην καριέρα μου.
Έναν χρόνο πριν, είχα διαγνωστεί με καρκίνο,
χρόνια λεμφοκυτταρική λευχαιμία.
Ο καρκίνος δεν είχε εξελιχθεί σε σημείο που μου αφαιρούσε την ικανότητα να διοικώ.
Όσο ατυχές κι αν ήταν, είχα απαλλαγή,
είχα αιτιολόγηση να επιστρέψω στις ΗΠΑ.
Επέστρεψα στην Ουάσινγκτον και συνάντησα τον Λίον Πανέτα,
που μου είπε για το συγκρότημα.
Είπα "Θέλω να οργανώσεις μια επιχείριση
για να μπούμε στο συγκρότημα".
10 ΑΠΡΙΛΙΟΥ 2011 3 ΕΒΔΟΜΑΔΕΣ ΠΡΙΝ ΤΗΝ ΕΦΟΔΟ
ΚΕΝΤΡΟ ΕΚΠΑΙΔΕΥΣΗΣ ΑΠΟΡΡΗΤΗ ΤΟΠΟΘΕΣΙΑ
Θα διαλέξουμε τους καλύτερους για τις Ηνωμένες Πολιτείες της Αμερικής.
Θα φέρουμε τους πεζοναύτες.
Η Ομάδα Έξι είναι η κορυφαία στο Ναυτικό.
Πρώτα είχαμε την Ομάδα Ένα, την Ομάδα Δύο, και γύρω στο 1980,
ο διοικητής έστησε την Ομάδα Έξι.
Την ονόμασε Έξι γιατί ήξερε ότι οι Ρώσοι θα έλεγαν
"Υπάρχει η Ομάδα Ένα, Δύο κι Έξι.
"Πού είναι οι Τρία, Τέσσερα και Πέντε;" Καλό, έτσι;
Δεν είναι ένα απλό κόλπο. Το σκεφτόμαστε.
ΜΑΪΑΜΙ, ΦΛΟΡΙΝΤΑ
Είχαμε μόλις γυρίσει από το Αφγανιστάν.
Είμαστε στο Μαϊάμι της Φλόριντα για να κάνουμε καταδύσεις
και να αράξουμε στην παραλία.
Είμαστε στην αυλή ένα βράδυ και μας τηλεφωνούν
για να παρουσιαστούμε στο Βιρτζίνια Μπιτς, δεν ξέραμε γιατί.
Ήταν εκνευριστικό, συνήθως αυτά τα έκτακτα δεν καταλήγουν πουθενά.
Σου λένε έναν σωρό ανοησίες που δεν έχουν σχέση με σένα
κι είναι ξενέρα.
Ανυπομονούσαμε για το Μαϊάμι μετά το Τζαλάλαμπαντ.
Όταν τους έφερα, βρίσκονταν σε άδεια
και κατάλαβα από τη γλώσσα του σώματός τους ότι δεν χαίρονταν.
Νόμιζαν ότι ήταν άσκηση.
Φτάσαμε σε ένα μη εντυπωσιακό σημείο. Σαν μικρό σχολείο, ένα μονώροφο κτίριο.
Ένοπλος φρουρός έξω, πάμε μέσα.
Είναι στημένο σαν αίθουσα διδασκαλίας. Έχει πίνακες.
Τους φέραμε στην αίθουσα, η εκπρόσωπος της CIA
τους ζήτησε να υπογράψουν συμφωνία τήρησης απορρήτου
που δεν ήταν ασυνήθιστο, κάναμε πολλές απόρρητες εκπαιδεύσεις.
Άκουσα την αξιωματικό της CIA
να λέει τη λέξη "Αμπόταμπαντ", δεν είχα ακούσει ποτέ αυτήν την πόλη.
Σχεδόν ανατριχιάζω τώρα.
Είναι μια πόλη σε άλλη χώρα που δεν έχεις ξανακούσει.
Ο διοικητής της Ομάδας Έξι σηκώθηκε απόλυτα χαλαρός κι είπε…
"Θα κυνηγήσουμε τον Οσάμα Μπιν Λάντεν".
Ο στόχος είναι ο Μπιν Λάντεν.
Ο πιο καταζητούμενος τρομοκράτης.
Σκέφτηκα "Είναι η πιο σημαντική αποστολή στη σύγχρονη ιστορία.
Τι τιμή. Είναι σπουδαία ομάδα".
Αλλά είπαν ότι είναι επείγον.
Έχουμε λίγες εβδομάδες μέχρι να υπάρξει μηδενικός φωτισμός στον σεληνιακό κύκλο
και θα δράσουμε τότε.
"Κύριοι, δεν είναι άσκηση.
Έχουμε μια δουλειά να κάνουμε, ας προετοιμαστούμε".
Έπρεπε να τους προετοιμάσουμε για αυτό που θα κάνουν.
Να τους δώσουμε τα εργαλεία για να το επιτύχουν.
Σε αυτήν την περίπτωση, κάναμε κάτι διαφορετικό.
Αποφασίσαμε να χτίσουμε ένα πανομοιότυπο συγκρότημα
για να εξασκηθούν.
Η CIA μάς έφτιαξε ένα μοντέλο.
Το εξωτερικό έμοιαζε με το συγκρότημα του Οσάμα Μπιν Λάντεν.
Θα έρχονταν Πεζοναύτες για να εξασκήσουν
τις κινήσεις τους για την αποστολή.
Οι πιλότοι ελικοπτέρων εξασκήθηκαν στα βήματα.
Οι Πεζοναύτες έπεφταν με σκοινί στις ταράτσες των κτιρίων
και στην αυλή.
Το κάναμε συνεχώς, οι καρποί τους αρχίζουν να πονάνε.
Παθαίνεις τενοντίτιδα.
Είχαμε αποδείξει ότι μπορούμε να το κάνουμε.
Δεν χρειάζεται να συνεχίσουμε.
Ξέραμε το σχήμα του. Ξέραμε πού ήταν τα κτίρια.
Αυτό που δεν ξέραμε ήταν το εσωτερικό του.
Ήταν ανοιχτός χώρος ή μπαίνεις σε διάδρομο
με δωμάτια αριστερά και δεξιά;
Η δομή ήταν αρθρωτή.
-Μπήκα. -Ελεύθερο.
Άλλαζε κάθε φορά που έμπαιναν.
Εδώ.
Ήταν τόσο καλοί, διέλυαν το συγκρότημα
κάθε βράδυ σε περίπτωση που εχθρικοί δορυφόροι πετούσαν από πάνω.
17 ΑΠΡΙΛΙΟΥ 2011 2 ΕΒΔΟΜΑΔΕΣ ΠΡΙΝ ΤΗΝ ΕΦΟΔΟ
Έκαναν την εκπαίδευσή τους
πάνω από εκατό φορές.
Σχεδιάζεις, σχεδιάζεις σχεδιάζεις, προβάρεις, προβάρεις, προβάρεις
κι εξετάζεις κάθε ενδεχόμενο.
Ό,τι φαίνεται απλό,
πού θα καθίσεις στο ελικόπτερο;
Σε τι κάθεσαι; Χρησιμοποιείς τέτοια καρέκλα;
Πού πάει ο σκύλος; Πες ότι φεύγει ένα αμάξι.
Πες ότι δεν κατέβηκες επιτυχώς.
Αν πυροβολήσουν αυτόν εδώ; Αν ανατινάξουν αυτό το δωμάτιο;
Αν από 24 άτομα μείνουμε 12;
Κατέστρεφαν πράγματα που έπρεπε να φτιαχτούν.
Κάντε πίσω!
Και τότε μπαίναμε εμείς και τα ξαναφτιάχναμε.
Τι κάναμε καλά; Τι κάναμε άσχημα;
Δώδεκα ώρες εξάσκησης την ημέρα, ίσως και παραπάνω.
Επιστρέφαμε στους στρατώνες που μέναμε και μαζευόμασταν γύρω απ' τη μακέτα.
Αν υπάρχει κάποιος γελοίος μηχανισμός που βγάζει από τον πάνω όροφο στην αυλή;
Χωράς στο αποχετευτικό σύστημα;
Ένα βράδυ, ένα αφεντικό είπε "Τι είναι το χειρότερο που μπορεί να συμβεί;"
Ο νεότερος είπε "Το ελικόπτερο μπορεί να συντριβεί στην αυλή".
Τον κοιτάμε και λέμε "Γιατί μας γκαντεμιάζεις έτσι;"
24 ΑΠΡΙΛΙΟΥ 2011 1 ΕΒΔΟΜΑΔΑ ΠΡΙΝ ΤΗΝ ΕΦΟΔΟ
Η κύρια βάση για την επιχείρηση ήταν στο Τζαλάλαμπαντ, στην πλευρά του Αφγανιστάν.
Μεταξύ αυτών των 250 χιλιομέτρων υπάρχουν διάφορα προβλήματα.
Οι κίνδυνοι ήταν σημαντικοί. Πετάς στον εναέριο χώρο του Πακιστάν.
Το συγκρότημα ήταν κοντά στη στρατιωτική ακαδημία του Πακιστάν
και σε άλλες σημαντικές στρατιωτικές εγκαταστάσεις.
Εκπαίδευαν στρατιωτικούς στο Αμπόταμπαντ.
Πρέπει να προσέχουμε πολύ, γιατί αν εντοπιστεί απειλή,
ποιος ξέρει τι θα κάνουν;
Ο πρόεδρος Ομπάμα ξεκαθάρισε ότι δεν θα ενημερώναμε το Πακιστάν,
γιατί συνεργάζονταν και με τις δύο πλευρές εδώ και χρόνια
κι είχαν σχέσεις με πολλές στρατιωτικές τρομοκρατικές ομάδες, όπως η Αλ Κάιντα.
Μπορεί να ξεκινούσαμε πόλεμο με το Πακιστάν.
Με ειδικές δυνάμεις, υπηρεσία πληροφοριών, αεροπορία, τεθωρακισμένα, πυρηνικά όπλα.
Μπορούμε να διασχίσουμε 260 χλμ. απαρατήρητοι;
Βλέπουμε πού είναι όλα τα πακιστανικά συστήματα ραντάρ,
ποια είναι η ακτίνα των ραντάρ, πώς θα τα αποφύγουμε.
Υπήρχαν πολλές μεταβλητές αν πετούσαμε στο Πακιστάν.
Να μας ρίξουν καθώς μπαίνουμε, καθώς βγαίνουμε.
Θυμάμαι κάποιον να λέει "Σοβαρευτείτε. Είναι αποστολή μίας κατεύθυνσης.
Δεν θα επιστρέψουμε. Είναι η τελευταία αποστολή που θα κάνουμε".
Μπήκαμε στο υπόστεγο κι είδαμε τα ελικόπτερα.
Είχαμε δύο απόρρητα είδη ελικοπτέρων που ήταν δύσκολο να εντοπιστούν από ραντάρ.
Γελούσαμε. Θυμάμαι ότι η συζήτηση ήταν του τύπου
"Οι πιθανότητες να επιβιώσουμε αυξήθηκαν
γιατί δεν ξέραμε ότι θα πολεμήσουμε με Τρανσφόρμερς".
Ήταν η πρώτη αποστολή με τα νέα ελικόπτερα.
Δεν ξέρω πόσες δοκιμές είχαν κάνει, αλλά είχαν φοβερή τεχνολογία.
Αυτές οι επιχειρήσεις είναι τρομακτικές. Γι' αυτό φέρνουμε πολυβόλα.
Είναι υψηλού κινδύνου και πρέπει να πετύχουν.
26 ΑΠΡΙΛΙΟΥ 2011 5 ΜΕΡΕΣ ΠΡΙΝ ΤΗΝ ΕΦΟΔΟ
Ο Μακρέιβεν είχε την ιδέα
να μας στείλει στο Τζαλάλαμπαντ σε περίπτωση που εγκριθεί η αποστολή.
Θα είμαστε σε ετοιμότητα.
Ήταν δύσκολο να αποχαιρετώ τα παιδιά.
Αλλά ως μέλη της Ομάδας Έξι, ήταν κάτι που είχαμε συνηθίσει.
Το έκανα συχνά με τα παιδιά μου.
Από τότε που ήταν μωρά, μέχρι που έφυγα από το Ναυτικό,
πρέπει να πεις αντίο, να τραβήξεις το τσιρότο,
να τους δώσεις ένα τελευταίο φιλί
και να φύγεις.
Ήξεραν ότι τα αποχαιρετούσες κι ίσως να μη γυρνούσες;
Ναι, ήταν αρκετά έξυπνα
κι είχαν φίλους που οι μπαμπάδες τους δεν γύρισαν ποτέ.
28 ΑΠΡΙΛΙΟΥ 2011 3 ΜΕΡΕΣ ΠΡΙΝ ΤΗΝ ΕΦΟΔΟ
Ήρθε η στιγμή να ενημερώσουμε το Συμβούλιο Εθνικής Ασφάλειας.
Ξέρω τον Ομπάμα πολύ καλά.
Ήταν μια από τις δουλειές μου, να είμαι αυτός που ήξερε τον Ομπάμα.
Ένιωθες τη γλώσσα του σώματός του,
φαινόταν ότι θα έπαιρνε ένα ρίσκο.
Είχε αφοσιωθεί ολοκληρωτικά σε αυτό.
Ο πρόεδρος ρώτησε όλους τους αρχηγούς αν θεωρούν
ότι πρέπει να γίνει η έφοδος.
Ανάμεικτες απόψεις.
Πολλοί έθεσαν ερωτήματα.
Η υπουργός Κλίντον ήταν υπέρ.
Ο διευθυντής της Εθνικής Υπηρεσίας Πληροφοριών, ήταν υπέρ, όπως κι εγώ.
Όταν με ρώτησαν, είπα "Ναι, πάντα έλεγες ότι θα το έκανες".
Αλλά υπήρχαν πολλά επιχειρήματα κατά.
Ο αντιπρόεδρος ψήφισε όχι.
Δεν θεωρούσε τις πληροφορίες αρκετές
κι ανησυχούσε για τον αντίκτυπο στις σχέσεις ΗΠΑ-Πακιστάν.
Ο Μπομπ Γκέιτς, ο Υπουργός Άμυνας,
ανησυχούσε για την ασφάλεια της ομάδας.
Ο Μπομπ Γκέιτς, που ήταν στην κυβέρνηση όταν κάναμε το Desert One,
ήταν κατά, γιατί φοβόταν ότι το ελικόπτερο θα συντριβεί όπως στο Desert One.
Ο Γκέιτς το ανέφερε κι είπα "Θεέ μου, μην το λες φωναχτά.
Αν συμβεί αυτό και μετά δημοσιοποιηθούν οι συναντήσεις;
Τώρα μιλάμε μεταξύ μας".
Θα μαθευόταν ότι κάποιος το ανέφερε κι ο Ομπάμα το αγνόησε.
Ο πρόεδρος τα άκουσε όλα αυτά
κι είπε "Θα τα λάβω υπόψη μου".
Ο πρόεδρος Ομπάμα είπε ότι θα έπαιρνε την τελική απόφαση
κι ήθελε να το σκεφτεί περισσότερο.
29 ΑΠΡΙΛΙΟΥ 2011 2 ΜΕΡΕΣ ΠΡΙΝ ΤΗΝ ΕΦΟΔΟ
Το επόμενο πρωί, το θυμάμαι πολύ καθαρά, ήμουν στο αρχηγείο
κι ο Τομ Ντόνιλον, ο Σύμβουλος Εθνικής Ασφάλειας, με πήρε
κι είπε "Ο πρόεδρος αποφάσισε να γίνει η αποστολή".
Είναι μεγάλο στοίχημα. Στοιχηματίζουμε ότι ο Μπιν Λάντεν είναι εκεί
κι ότι θα τα καταφέρουμε,
αλλά είναι η καλύτερη ευκαιρία που θα έχουμε για τον Μπιν Λάντεν.
Ναι. Πάμε.
30 ΑΠΡΙΛΙΟΥ 2011 1 ΜΕΡΑ ΠΡΙΝ ΤΗΝ ΕΦΟΔΟ
Είκοσι τέσσερις ώρες πριν την έφοδο,
συνέβη ένα σημαντικό γεγονός στην Ουάσινγκτον,
το δείπνο των ανταποκριτών του Λευκού Οίκου.
Έτσι, αποφασίσαμε όλοι ότι θα πηγαίναμε,
αλλιώς, ο κόσμος θα αναρωτιόταν.
Το δείπνο των ανταποκριτών στον Λευκό Οίκο εκείνο το βράδυ
ήταν από τις πιο παράξενες εμπειρίες στη ζωή μου.
Ο πρόεδρος των ΗΠΑ.
Όσοι συμμετείχαν σε αυτό, από τον πρόεδρο και κάτω,
καταλάβαιναν τη σημασία της μυστικότητας.
Το δείπνο των ανταποκριτών από κάποιες απόψεις ήταν καλή κάλυψη
γιατί ήταν κάτι το συνηθισμένο.
Είναι υπέροχο που βρίσκομαι στο δείπνο των ανταποκριτών του Λευκού Οίκου.
Φοβερή εβδομάδα.
Ήταν δύσκολο.
Είχα τρομερό σεβασμό για την ικανότητά του να παίζει τον ρόλο
του προέδρου των ΗΠΑ.
Χαίρομαι που γύρισα με τόσους αξιότιμους καλεσμένους,
βασικούς δημόσιους υπαλλήλους,
μη βασικούς κρατικούς υπαλλήλους, ξέρετε ποιοι είστε.
Και μετά ανέβηκε ένας κωμικός κι έλεγε αστεία για τον Μπιν Λάντεν.
Λένε ότι ο Μπιν Λάντεν κρύβεται στο Χίντου Κους,
αλλά ξέρατε ότι κάθε μέρα στις 16:00 παρουσιάζει εκπομπή στο C-SPAN;
Όλοι γελούσαν.
Κι εμείς κατά βάθος σκεφτόμασταν
"Μακάρι να ήξερες
αυτά που ξέρω".
Και τι θα συνέβαινε την επόμενη μέρα.
Η πιο απόρρητη επιχείρηση
τα τελευταία 20 χρόνια.
Ευχαριστώ, καλό βράδυ.
1 ΜΑΪΟΥ 2011 Η ΜΕΡΑ ΤΗΣ ΕΦΟΔΟΥ
Το επόμενο πρωί ήταν Κυριακή, οπότε πήγα στη λειτουργία
και προσευχήθηκα πολύ
για το τι θα συνέβαινε εκείνη τη μέρα.
Ευχήθηκα να τα καταφέρουμε.
Έφυγα από την εκκλησία και πήγα κατευθείαν στη CIA.
ΚΕΝΤΡΙΚΑ ΤΗΣ CIA ΛΑΝΓΚΛΕΪ, ΒΙΡΤΖΙΝΙΑ
Η ημέρα της εφόδου. Ήρθε η ώρα.
Πολλές προετοιμασίες στην Αντιτρομοκρατική
στις Ηνωμένες Πολιτείες έγιναν σιωπηλά.
Ήμασταν στην τσίτα.
Ο ρόλος μου ήταν αναμεταδότης επικοινωνίας.
Η Τίνα ήταν στο γραφείο δίπλα μου.
Δεν κοιμήθηκα το προηγούμενο βράδυ.
Υπήρχε μεγάλη πίεση.
Ήταν η πρώτη φορά που ένιωσα μια σκιά αμφιβολίας.
Αναλύσαμε τα στοιχεία και τώρα στέλνουμε στρατό,
τους βάζουμε σε κίνδυνο,
όλοι νιώθαμε μια ευθύνη.
Όλα έγιναν πολύ πιο αληθινά.
Είτε θα είχαμε μια απίστευτη επιτυχία
είτε μια φρικτή αποτυχία.
Οι πεζοναύτες ήταν οικογενειάρχες. Η δουλειά μου να τους βοηθήσω να πετύχουν.
Ήταν η μόνη μου έννοια.
Είχαμε κανονίσει τις διαθήκες με πληρεξούσια,
ώστε οι οικογένειές να είναι καλυμμένες αν πεθάνουμε.
Αλλά μάλλον δεν θα επιβιώσουμε από την αποστολή,
οπότε πρέπει να γράψω γράμματα σε όλους.
Θυμάμαι να γράφω γράμματα στα παιδιά μου που έλεγαν
"Συγγνώμη που δεν ήμουν εκεί" με δάκρυα να πέφτουν στο χαρτί.
Πήγα στον Λευκό Οίκο πολύ νωρίς.
Τα σαββατοκύριακα γίνονται ξεναγήσεις.
Αλλά τις ακυρώσαμε όλες γιατί θα προκαλούσε μεγάλο προβληματισμό
αν ο κόσμος έβλεπε τόσους πολλούς ανώτερους αξιωματούχους Κυριακάτικα.
Πολλοί φτάσαμε νωρίς στην Αίθουσα Διαχείρισης Κρίσεων.
Είσαι αγχωμένος. Είσαι ανήσυχος.
Είχε την αίσθηση ενός κέντρου διοίκησης.
Ο Ομπάμα κάθεται στην κεφαλή.
Μετά έχει τους ανώτερους υπουργούς του,
τον Μπομπ Γκέιτς, τη Χίλαρι Κλίντον.
Είχες τον Λίον Πανέτα σε μια οθόνη.
Είναι στην Αίθουσα Διαχείρισης Κρίσεων της CIA με έναν σωρό κόσμο.
Στην άλλη οθόνη είναι ο ναύαρχος Μακρέιβεν, από το Τζαλάλαμπαντ.
Η προσμονή ήταν στα ύψη.
Ο αρχηγός έδωσε την εντολή.
Αυτός διακινδύνευε τα περισσότερα.
Έχει μια έκφραση στο πρόσωπο. Είναι πολύ έντονη.
Φαίνεται ότι ήταν αγχωμένος.
Έχουμε συνδεθεί με τον ναύαρχο Μακρέιβεν στο Τζαλάλαμπαντ,
εκεί βρίσκεται.
10:29 Μ.Μ.
10:30 Μ.Μ.
Δεν είχα κοιμηθεί πολύ.
Θα ήταν πιθανότητα μια ιστορική στιγμή.
Δεν ήθελα να πάει κάτι στραβά.
Είπα στα παιδιά "Έχουμε μια δουλειά να κάνουμε".
Το κωδικό όνομα του Μπιν Λάντεν είναι Τζερόνιμο. Το είχαμε συμφωνήσει.
Υπάρχει πολλή ένταση ότι κάτι ίσως πάει στραβά.
Αν ο Μπιν Λάντεν δεν είναι εκεί;
Θυμάμαι την εντολή να σηκωθούν τα ελικόπτερα και σκεφτόμουν
"Αρχίσαμε".
10:50 Μ.Μ.
10:51 Μ.Μ.
Κανείς δεν έχει ξαναπετάξει με αυτά. Πώς να μην το σκέφτομαι;
Κάτι απλό. Θα αρχίσω να μετράω.
Ένα, δύο, τρία, τέσσερα.
Οπότε μετράω.
Μετά, θυμάμαι να λέω "Η ίδια η ελευθερία δέχτηκε επίθεση σήμερα το πρωί
από έναν απρόσωπο δειλό και θα την υπερασπιστούμε".
Το είχε πει ο Μπους στις 11 Σεπτεμβρίου. Δεν ξέρω πώς το θυμήθηκα.
Άφησα το μέτρημα και το είπα ξανά.
Η ελευθερία δέχτηκε επίθεση από έναν απρόσωπο δειλό,
και θα την υπερασπιστούμε.
Τότε είπα "Εντάξει, είμαι στην αποστολή.
Αυτή είναι η ομάδα και θα τον σκοτώσουμε".
Φεύγουν από το Τζαλάλαμπαντ,
και καθώς πετούν στον εναέριο χώρο του Αφγανιστάν,
είσαι χαλαρός.
ΑΦΓΑΝΙΣΤΑΝ
Μετά, όταν περνούν τα σύνορα με το Πακιστάν,
η ανησυχία σου αυξάνεται.
Πότε θα τους εντοπίσει ο πακιστανικός στρατός;
Οι Πακιστανοί μάς είχαν πυροβολήσει πολλές φορές.
Ήταν βέβαιο πως αν οι Πακιστανοί εντοπίσουν τα ελικόπτερα
και κρίνουν ότι πρόκειται για εισβολή των ΗΠΑ, θα επιτεθούν.
Ήταν πολύ αγχωτικό. Ακούγαμε προσεκτικά για να δούμε αν υπάρχουν ενδείξεις
ότι είχαν εντοπιστεί.
Φτάνουμε στο σημείο όπου θα διαπιστώσουμε αν δουλεύει η τεχνολογία.
Όσο αυτοί οι τύποι πετούν επί μία ώρα στον εναέριο χώρο του Πακιστάν,
υπάρχει ένα μεσοδιάστημα στην Ουάσινγκτον όπου δεν μπορείς να κάνεις τίποτα.
Ο Ομπάμα κάνει διάλειμμα. Λέει "Θα πάω πάνω.
Πείτε μου πότε θέλετε να γυρίσω".
Πάει να παίξει χαρτιά.
Έπαιζε χαρτιά μανιωδώς όταν ήταν αγχωμένος
ή όταν ήθελε να ξεχαστεί.
Καθόμασταν κι αρχίσαμε να μιλάμε για την 11η Σεπτεμβρίου.
Ο κόσμος σηκωνόταν, έπινε καφέ, έλεγε "Έκανα το τάδε…"
Υπήρχε μια φυσική επιστροφή σε εκείνη τη μέρα.
Καταλαβαίνεις ότι όλοι ήμασταν εκεί
εξαιτίας του Μπιν Λάντεν.
Ο Ομπάμα επιστρέφει
κι ακριβώς απέναντι
υπάρχει μια μικρή αίθουσα συνεδριάσεων με έναν αξιωματικό.
Ο Ομπάμα μπαίνει μέσα
κι όλοι αρχίζουν να μπαίνουν σε αυτήν τη μικρή αίθουσα συνεδριάσεων
κι ο Μακρέιβεν αρχίζει να αφηγείται.
Είναι η φωνή του Θεού για αυτή την επιχείρηση.
Απείχαν δύο λεπτά από τον στόχο.
Ήταν πολύ ευάλωτοι,
γιατί η πακιστανική στρατιωτική ακαδημία ήταν κοντά
κι απείχε μερικά χιλιόμετρα από το μεγάλο τάγμα πεζικού.
Μπορεί να επιτεθούν στους Πεζοναύτες εκατοντάδες στρατιώτες.
Θα μας περικύκλωναν Πακιστανοί.
Ο πρόεδρος ξεκαθάρισε πως σε μια τέτοια περίπτωση, θα πολεμήσουμε.
Δεν θέλαμε να έχουμε κάποια κατάσταση ομηρίας
όπου θα είμαστε αιχμάλωτοι των Πακιστανών.
Ένας από το πλήρωμα του ελικοπτέρου ανοίγει την πόρτα.
Κοιτάμε κάτω, δύο λεπτά από το σπίτι του Μπιν Λάντεν.
Δεν είμαστε πια σε χώρο εκπαίδευσης, η περιοχή έχει ρεύμα.
Είμαστε σε κατοικημένη περιοχή.
Το σχέδιο είναι να κατέβουν στρατιώτες και να τους χτυπήσουμε.
Είναι το τέλειο σχέδιο και τότε έγινε κόλαση.
12:29 Π.Μ.
12:30 Π.Μ.
Καθώς τα ελικόπτερα σταματούσαν πάνω από το συγκρότημα…
ένα από τα ελικόπτερα ταλαντεύτηκε κάπως.
Πέφτει με φόρα.
Συντρίβεται.
Είναι εκείνη η στιγμή που
το στομάχι σου ανεβαίνει στο στόμα σου.
Ήμουν λίγα μέτρα μακριά από τον Ομπάμα.
Είχε ένα βλέμμα τεράστιου σοκ κι ανησυχίας.
"Είναι σαν το Desert One".
Σκέφτηκα "Θεέ μου, ίσως χάσαμε ανθρώπους εξαιτίας αυτής της πληροφορίας
που κυνηγάμε".
Όλοι είναι σε αναμμένα κάρβουνα και περιμένουν να δουν
αν θα υπήρχε απάντηση.
Τελικά, η γειτονιά αντιδράει. Τα φώτα ανάβουν.
Εκείνη τη στιγμή, η επιχείρηση διέρρευσε στα μέσα κοινωνικής δικτύωσης.
Πολλοί ήξεραν ότι ένα ελικόπτερο έπεσε.
ΕΛΙΚΟΠΤΕΡΟ ΠΕΦΤΕΙ ΣΤΟ ΑΜΠΟΤΑΜΠΑΝΤ
Δεν ήξεραν ότι ήταν αμερικανικό. Υπέθεσαν ότι ήταν πακιστανικό.
ΛΕΝΕ ΟΤΙ ΤΟ ΕΡΙΞΑΝ.
ΣΚΟΠΙΜΑ.
ΕΚΤΑΚΤΑ ΝΕΑ
Από πλευρά αντικατασκοπίας, αποτύχαμε.
Είναι προειδοποίηση για τις υπηρεσίες πληροφοριών του Πακιστάν.
Έβλεπες ότι η αποστολή βρίσκεται σε κίνδυνο.
Είπα στον Μπιλ Μακρέιβεν "Τι διάολο συμβαίνει;"
Ήξερα ότι τα παιδιά ήταν καλά. Βγήκαν από το ελικόπτερο.
Όταν ήρθε το ελικόπτερο,
το ρεύμα αέρα του ελικοπτέρου χτύπησε τον τοίχο ύψους 5,5 μέτρων
και δημιούργησε μια δίνη που τράβηξε το ελικόπτερο.
Ταλαντεύεται και προσγειώνεται με φόρα στη μάντρα ζώων.
Ο Μπιλ δεν δίστασε ούτε λεπτό. Είπε "Κάλεσα εφεδρικό ελικόπτερο.
Θα σπάσουμε τους τείχους. Θα συνεχίσουμε την αποστολή".
Είπα "Ο Θεός μαζί σου. Ας το κάνουμε".
Τα παιδιά έφυγαν από το ελικόπτερο.
Το δεύτερο ελικόπτερο φτάνει αμέσως.
Δεν ήξερα ότι το πρώτο ελικόπτερο είχε πρόβλημα.
Η ομάδα μου θα αφήσει μερικούς και θα πάει στην ταράτσα.
Τους αφήνουμε, σηκωνόμαστε και πέφτουμε πάλι κάτω.
Στο δεύτερο ελικόπτερο, ο πιλότος δεν ήξερε τι είχε συμβεί.
Για να είναι καλυμμένος, δεν ήξερε αν είχαν δεχτεί πυρά,
προσγειώνεται έξω από το συγκρότημα.
Ο πιλότος μάς λέει να βγούμε.
Οι στρατιώτες δεν είναι εκεί που πρέπει να είναι με βάση το σχέδιο Α.
Έπρεπε να είμαι στην ταράτσα. Σκέφτηκα "Μάλλον ξεκινάμε τον πόλεμο από εδώ".
Τα καλά νέα είναι ότι είχαμε σχέδιο Β, Γ και Δ.
Προσπαθούν να μπουν στο συγκρότημα.
Στον εξωτερικό τοίχο, υπήρχε κάτι που έμοιαζε με πόρτα.
Καθώς παρακολουθώ, αρχίζουν να κατεδαφίζουν την πόρτα.
Βλέπω την έκρηξη…
αλλά δεν κινούνται.
Τελικά, υπήρχε μια ψεύτικη πόρτα στον τσιμεντένιο τοίχο.
Κοίταξε πίσω κι είπε "Αποτυχημένη παραβίαση, κακό αυτό".
Κι είπα "Όχι, είναι καλό.
Είναι ψεύτικη πόρτα.
Κανείς δεν το κάνει αυτό. Είναι εδώ".
Ξέρουμε ότι το πάρκινγκ στα δεξιά ανοίγει, έχουμε δει αυτοκίνητα να μπαινοβγαίνουν.
Θα ανατινάξουμε αυτό.
Ενημερώνω "Αποτυχημένη παραβίαση, θα ανατινάξουμε το πάρκινγκ".
Κάποιος είπε "Όχι, θα το ανοίξουμε".
Έτσι, ανοίγει η πόρτα
και βγαίνει ένα γάντι με έναν αντίχειρα που αναγνωρίζω.
Μπαίνουμε μέσα.
Μετά, μέσα σε λίγα λεπτά,
όλοι είναι στον κεντρικό χώρο του συγκροτήματος.
Είναι σκοτεινά. Φοράνε γυαλιά νυχτερινής όρασης.
Η αδρεναλίνη ανεβαίνει.
Έβλεπες τους στόχους λέιζερ στα όπλα τους να κινούνται.
Τους έβλεπες να σαρώνουν το συγκρότημα αναζητώντας απειλές.
Τότε είδα μερικούς να μπαίνουν στο τριώροφο κτίριο.
Μόνο αυτό μπορούσα να δω.
12:31 Π.Μ.
12:32 Π.Μ.
Υπάρχει πολλή ένταση. Ένας Θεός ξέρει τι διάολο θα συμβεί τώρα.
Αυτή είναι η στιγμή που όλα όσα έχεις σχεδιάσει,
όλα όσα ήλπιζες ότι θα σε βοηθήσουν να πιάσεις τον Μπιν Λάντεν,
διακυβεύονται για τα επόμενα 20 λεπτά.
Θα μάθεις αν είναι επιτυχία ή αποτυχία.
Υπήρχαν 20 λεπτά σιωπής.
Τα μεγαλύτερα 20 λεπτά της ζωής μου.
Μέσα σε αυτά τα 20 λεπτά,
οι πεζοναύτες στο έδαφος…
πέτυχαν τον Άμπου Αχμέντ
και τον πυροβόλησαν και τον σκότωσαν.
Μπαίνουμε στο σπίτι στον πρώτο όροφο
κι ένας δικός μου πυροβόλησε έναν από τους κούριερ και τη γυναίκα του.
Πήδηξε μπροστά του.
Οι γυναίκες μετατρέπονται σε ανθρώπινες ασπίδες.
Άλλη μια ένδειξη. Είναι εδώ.
Ανεβαίνουμε τις σκάλες. Περνάμε κλειδωμένες πόρτες,
φωνάζουμε τον ειδικό, ο οποίος ανοίγει την πόρτα.
Είμαστε έξι άτομα, το ένα πίσω από το άλλο,
κι ανεβαίνουμε τις σκάλες.
Ο μπροστινός είδε τον 20χρονο γιο του Μπιν Λάντεν,
τον Καλίντ Μπιν Λάντεν.
Ο Καλίντ πήδηξε πίσω από μια κουπαστή.
Άκουσα τον μπροστινό να ψιθυρίζει διάφορα στον Καλίντ για να τον μπερδέψει.
Έλα εδώ.
Είπε "Έλα εδώ" σε δύο διαφορετικές γλώσσες,
μπέρδεψε τον Καλίντ, ο Καλίντ βγήκε…
και τον σκότωσε.
Θέλουμε να πάμε στον τρίτο όροφο, όπου θα είναι ο Μπιν Λάντεν,
αλλά πρέπει να καθαρίσουμε τον δεύτερο όροφο πριν ξεκινήσουμε.
Τα παιδιά προχωράνε.
Είναι όλοι μπροστά μου κι είμαι ο τελευταίος,
που με κάνει Νούμερο Δύο.
Ο Ένα δείχνει τις σκάλες
κι ο Δύο τού λέει πότε έχουμε αρκετούς άντρες.
Θέλω τέσσερις άντρες και κοιτάζω τριγύρω.
Είχαμε 23 άντρες, πολλά διαφορετικά σπίτια,
διαφορετικοί όροφοι, ξεμείναμε από άντρες.
Ήμασταν δύο.
Έχει μια κουρτίνα πάνω από τις σκάλες
και κάποιοι κινούνται από πίσω, ο Νούμερο Ένα τους βλέπει.
Λέει "Ίσως είναι βομβιστές αυτοκτονίας, αλλά τους έχουμε, θα ανέβουμε".
Πάμε στον βομβιστή αυτοκτονίας, βαρέθηκα να το σκέφτομαι.
Ας τελειώνουμε. Τον σφίγγω κι ανεβήκαμε τις σκάλες.
Ανεβήκαμε στην κορυφή της σκάλας
κι ο Νούμερο Ένα τράβηξε μια κουρτίνα που είχε κόσμο από πίσω.
Τους έριξε κάτω.
Θα καλύψει την έκρηξη.
Επειδή πήγε από εδώ, έστριψα από την άλλη
και μπροστά μου, δύο μέτρα μακριά, είναι ο Οσάμα μπιν Λάντεν.
Ήταν μια από τις στιγμές που όλα επιβραδύνονται.
Είναι πιο ψηλός απ' όσο νόμιζα, πιο αδύνατος.
Το μούσι του ήταν γκρίζο, λευκό, αλλά αναγνώρισα τη μύτη του.
Είναι σίγουρα αυτός.
Δεν θα παραδοθεί.
Είναι απειλή για όλη μου την ομάδα.
Πρέπει να πεθάνει.
12:50 Π.Μ.
12:51 Π.Μ.
Όσο περνούσε η ώρα, το άγχος αυξανόταν.
Περιμέναμε να ακούσουμε κάποιου είδους απάντηση.
Επικρατούσε νεκρική σιγή,
περιμέναμε νέα.
Από κάποιες απόψεις, μου θύμισε την αίθουσα αναμονής στο νοσοκομείο,
όταν κάποια γεννάει.
Ανυπομονείς, ανησυχείς.
Ήταν 19 ατελείωτα λεπτά.
Τότε, με παίρνει ο διοικητής πεζικού.
Ο διοικητής πεζικού είπε στον ασύρματο
"Για τον Θεό και την πατρίδα, Τζερόνιμο".
Τον πιάσαμε.
Ξέρουμε ότι αυτό σημαίνει
πως ο Οσάμα Μπιν Λάντεν σκοτώθηκε από τις δυνάμεις των ΗΠΑ.
Ήταν φοβερό. Κανείς δεν λέει τίποτα.
Δεν υπήρχε χειροκρότημα.
Ήταν ένα πολύ ήσυχο δωμάτιο.
Τη σιωπή σπάει ο Ομπάμα, που δεν κουνήθηκε από την καρέκλα,
και λέει απλώς "Τον πιάσαμε".
Όταν το άκουσα, χύθηκαν δάκρυα απ' τα μάτια μου
και κοίταξα τον συνάδελφό μου που ήταν εκεί πάνω μαζί μου.
Απλώς κοιταχτήκαμε.
Ήταν σουρεαλιστικό να το ακούς αυτό.
Για μένα, έκλεισε ο κύκλος. Η δικαιοσύνη καθυστέρησε, αλλά αποδόθηκε.
Καθυστέρησε, αλλά αποδόθηκε.
Τον πιάσαμε.
Σκέφτηκα "Θεέ μου, αυτό ήταν".
Ήλπιζα να το ήξερε η μαμά μου, όπου κι αν ήταν.
Ήταν μια πραγματική αίσθηση ανακούφισης.
Προσπαθούμε επί δέκα χρόνια να πιάσουμε τον Μπιν Λάντεν,
εκείνη η μέρα είναι χαραγμένη στο μυαλό μου.
Ήταν συγκινητικό,
αλλά κράτησε μόνο λίγα δευτερόλεπτα…
γιατί πάνω στην ένταση της στιγμής,
έπρεπε να φροντίσουμε ώστε οι πεζοναύτες να επιστρέψουν με ασφάλεια.
Ο Ομπάμα φαινόταν πολύ αγχωμένος, σηκώθηκε κι είπε
"Ενημερώστε με μόλις βγουν εκτός πακιστανικού εναέριου χώρου".
Η αποστολή δεν είχε τελειώσει γιατί έπρεπε να τους βγάλουμε
από το Πακιστάν στο Αφγανιστάν.
Κανείς δεν παίρνει ανάσα μέχρι να γίνει αυτό.
12:54 Π.Μ.
Στέκομαι και κοιτάζω τη σωρό του Μπιν Λάντεν.
Έρχεται κάποιος και μου λέει "Είσαι καλά;"
Κι είπα "Τι κάνουμε τώρα;"
Είπε "Τώρα βρίσκουμε τους υπολογιστές".
Είπα "Έχεις δίκιο". Επέστρεψα.
Ο διοικητής πεζικού αναφέρει
"Βρήκαμε θησαυρό στον δεύτερο όροφο".
Είμαστε σε ένα γραφείο με παλιούς σκληρούς δίσκους και CD.
Είπα "Πάρτε όσα μπορείτε, πρέπει να φύγουμε".
Σε εκείνη τη φάση, έξω από το συγκρότημα,
άρχισε να μαζεύεται κόσμος λόγω της φασαρίας.
Είχαμε έναν γλωσσολόγο μαζί μας.
Ήταν στην περιφέρεια του συγκροτήματος. Προσπαθούσε να τους κρατήσει μακριά.
Ο ελεύθερος σκοπευτής είπε
"Είμαι έτοιμος να τους ρίξω, πάρ' τους από εδώ".
Τους είπα
"Δεν θέλω να σκοτώσετε κανέναν εκτός αν νιώθετε ότι απειλείστε".
Είχα πολύ άγχος. Είπα "Μπορούμε να το τρέξουμε λίγο;"
Αλλά δεν πήραμε τα μάτια μας από τα πακιστανικά ραντάρ.
Βρίσκουμε φοβερά πράγματα, θέλαμε 32 λεπτά στο έδαφος,
αλλά τώρα περνάμε τα 40 κι είμαστε στα 45 λεπτά.
Όσο περισσότερο μένουμε, ίσως σώσουμε ζωές.
Μια αμερικανική πόλη, το Λονδίνο, από όλα αυτά που βρίσκουμε,
κάτι που σχεδιάζουν, πρέπει να συνεχίσουμε.
Ο χρόνος στο έδαφος ήταν περισσότερος απ' όσο θα ήθελε κανείς.
Είχε σχηματιστεί ένα μεγάλο πλήθος.
Λέει "Δεν υπάρχει λόγος ανησυχίας. Πακιστανική άσκηση, όλα καλά.
Γυρίστε στα σπίτια σας".
Πρέπει να βάλουμε το πτώμα του Μπιν Λάντεν σε σακούλα.
Βγαίνουν με το πτώμα του Μπιν Λάντεν
για να μπουν στα ελικόπτερα…
και φεύγουν.
Ανατίναξαν το εφεδρικό ελικόπτερο γιατί είχε απόρρητα στοιχεία.
Έβλεπα τις εξελίξεις κι ήταν σαν να βλέπω ταινία.
Φεύγουμε. Ο πιλότος πάει όσο πιο γρήγορα μπορεί, οι Πακιστανοί θα μας εντόπισαν.
Βλέπουμε το ραντάρ ενεργοποιημένο. Ανοίγουν τα σιλό.
Εκτόξευσαν μερικά F-15
για να αναχαιτίσουν τα ελικόπτερα.
Ένα F-16 εναντίον ενός 47 δεν είναι καλή μάχη.
Ξεκινάω το ρολόι μου, πρέπει να φτάσω στα 90.
Σε 90 λεπτά θα έχουμε περάσει από το Πακιστάν στο Αφγανιστάν
και δεν μπορούν να μας καταρρίψουν πια γιατί έχουμε F-15 στα σύνορα
που θα μας προστατεύσουν.
Δέκα λεπτά. Πρέπει να φτάσουμε στα 20 λεπτά.
Ελικόπτερα κινούνται με χαμηλή ταχύτητα.
Μας ρωτάνε από το έδαφος πόση ώρα απέχουμε
από τη βάση.
Τριάντα λεπτά. Πάμε στα 90.
Όλοι μέσα στο κέντρο πιέζαμε τα ελικόπτερα
να πετάξουν όσο πιο γρήγορα γινόταν.
Πέρασαν 60 λεπτά. Τώρα πέρασαν 70 λεπτά.
Προσπαθώ να μην σκέφτομαι τίποτα.
Σκέφτομαι το 1980, τους Ολυμπιακούς στο Λέικ Πλάσιντ.
Ο ενθουσιασμός κι η ένταση κλιμακώνονται. Το Ολυμπιακό κέντρο γεμίζει.
Η καλύτερη ομάδα χόκεϊ της Ρωσίας.
Παίρνουν όλα τα χρυσά από το '50.
Παίζουν με κάτι απόφοιτους Αμερικανούς
που δεν θα έπρεπε να βρίσκονται εκεί, αλλά νικάνε.
4-3, τέταρτη περίοδος, ακούς το πλήθος.
Δέκα, εννιά, μπορεί ακόμα να πάει στραβά. Είναι αγχωμένοι.
Οκτώ,
επτά,
έξι,
πέντε,
τέσσερα,
τρία,
δύο.
Ο πιλότος, μετά από 85 λεπτά
είπε "Κύριοι, για πρώτη φορά στη ζωή σας, θα χαρείτε να ακούσετε το εξής.
Καλώς ήρθατε στο Αφγανιστάν".
Πιστεύετε στα θαύματα;
Ναι!
Απίστευτο!
Όταν το ελικόπτερο περνά τα σύνορα με το Πακιστάν,
οι Πακιστανοί γυρίζουν πίσω.
Όλοι ξεφυσάνε από ανακούφιση γιατί είναι ασφαλείς.
02:51 Π.Μ.
Είναι σουρεαλιστικό να πετυχαίνεις γιατί δεχτήκαμε ότι θα πεθάνουμε στην αποστολή,
αλλά είναι ωραίο να ζεις.
Όταν προσγειώθηκαν τα ελικόπτερα στο Τζαλάλαμπαντ του Αφγανιστάν,
ήταν η στιγμή που όλοι γύρω από το τραπέζι είπαμε
"Αποστολή εξετελέσθη".
Ό,τι είχαμε κάνει,
όλος ο σχεδιασμός,
όλη η δουλειά,
συνέβαλε στο να πετύχουμε κάτι που δεν πιστεύαμε ποτέ
ότι θα καταφέρναμε, να οδηγήσουμε τον Μπιν Λάντεν στη δικαιοσύνη.
Αγκαλιαζόμασταν και δίναμε συγχαρητήρια ο ένας στον άλλον.
Μπράβο, Ομάδα Εθνικής Ασφάλειας.
-Ευχαριστώ. -Ναι.
Είμαι περήφανος για σένα.
-Φοβερή δουλειά. -Ευχαριστώ.
Όταν ο πρόεδρος των ΗΠΑ σού λέει ότι έκανες καλή δουλειά,
δεν το ξεχνάς ποτέ, δεν ξεχνάς ποτέ εκείνη τη στιγμή.
Την ημέρα της εφόδου,
η κόρη μου πήγαινε τρίτη Λυκείου.
Ήταν η τελευταία της συναυλία.
Η γυναίκα μου λέει "Πού είσαι;"
Κι είπα "Δεν μπορώ".
Κι είπε "Δεν έχεις ούτε μία ώρα ελεύθερη;
Αυτό που κάνεις είναι πιο σημαντικό από την κόρη σου;"
Είπα "Πρέπει να φύγω" και το έκλεισα.
Την υπόλοιπη μέρα, καθόταν στον καναπέ
και προσπαθούσε να σκεφτεί πώς θα πάρει διαζύγιο.
Δουλεύω τόσες ώρες,
επτά μέρες τη βδομάδα,
χωρίς ρεπό.
Ο γάμος μου είχε σοβαρά προβλήματα.
Όταν ο πρόεδρος αποφασίζει να το πει στο έθνος,
της τηλεφωνώ και της λέω "Άνοιξε την τηλεόραση…
και θα καταλάβεις".
Κι είπε "Τον πιάσατε".
Έκτακτα νέα, ο πρόεδρος Ομπάμα αναμένεται να κάνει
μια ανακοίνωση έκπληξη.
Δεν ξέρουμε περί τίνος πρόκειται, αλλά θα είναι
μια τεράστια ανακοίνωση, γιατί αυτό είναι πολύ ασυνήθιστο.
Είμαι σπίτι κι είμαι στο κρεβάτι με την κόρη μου, της διαβάζω ιστορίες.
Έρχεται η Έμιλι, η γυναίκα μου, και λέει
"Χτυπάνε όλα τα τηλέφωνα". Λέω "Διαβάζω την ιστορία".
Λέει "Όχι, χτυπάνε όλα τα τηλέφωνα". Ποτέ δεν είναι καλό αυτό.
Ο Λευκός Οίκος κάλεσε ενημερώνοντας κάθε ειδησεογραφικό οργανισμό ξεχωριστά
ότι απόψε θα γίνει μια δήλωση…
Ο Ομπάμα λέει "Θέλω μια ομιλία" και δεν την είχα γράψει.
Κι είπα "Αμάν".
Γυρνάω και λέω "Θέλω πέντε λεπτά".
Και σκέφτομαι "Δεν μπορείς να μιλάς έτσι στον πρόεδρο.
Σίγουρα δεν του μιλάς έτσι μπροστά στο επιτελείο του".
Και λέει "Όλα καλά".
Αρχίσαμε να συζητάμε "Τι θέλεις στην ομιλία;"
Έχω γράψει χιλιάδες ομιλίες στη ζωή μου.
Τίποτα δεν συγκρινόταν με το συναίσθημα που ένιωθα γράφοντας αυτήν.
Όταν έγραψα την πρώτη πρόταση,
η σπουδαιότητα αυτής της ευκαιρίας
με χτύπησε.
"Θα το πω στον κόσμο".
Ήταν ξέφρενο, αλλά είχα συνηθίσει σε ξέφρενες ομιλίες με τον Ομπάμα.
Του αρέσει να διορθώνει μέχρι και το τελευταίο λεπτό.
Έχει τύχει να τρέχω με τις διορθώσεις στο ότοκιου πριν βγει ο Ομπάμα.
Αλλά το περίεργο ήταν
ότι είχε μαζευτεί μια πολύ μικρή ομάδα δημοσιογράφων.
Είμαστε σε ένα τεράστιο, άδειο δωμάτιο.
Στην τηλεόραση, βλέπεις τον Ομπάμα να διασχίζει
έναν μακρύ, κόκκινο διάδρομο προς την εξέδρα.
Και μιλάει απλώς σε μερικές κάμερες.
Δεν υπάρχει κοινό.
Εμείς καθόμαστε στο πίσω μέρος του δωματίου.
Καλησπέρα.
Απόψε, μπορώ να αναφέρω στον αμερικανικό λαό και στον κόσμο
ότι οι ΗΠΑ διεξήγαγαν μια επιχείρηση
που σκότωσε τον Οσάμα Μπιν Λάντεν, τον αρχηγό της Αλ Κάιντα.
Ακούω τον πρόεδρο Ομπάμα να λέει "Οσάμα Μπιν Λάντεν".
Κοίταξα τον Οσάμα Μπιν Λάντεν και σκέφτηκα
"Πώς βρέθηκα εδώ από το Μπιούτ της Μοντάνα;"
Και μετά επιστρέφουμε, και μιλάει,
κι οι άντρες γύρω μου λένε "Πες ότι δεν τραυματίστηκε κανείς".
Μια μικρή ομάδα Αμερικανών διεξήγαγε την επιχείρηση
με εξαιρετικό θάρρος κι ικανότητα.
Κανένας Αμερικανός δεν τραυματίστηκε.
Κοίταξα τον Μπρέναν και λέω
"Πόσο καιρό κυνηγάς τον Μπιν Λάντεν;"
Χωρίς να το σκεφτεί ούτε λεπτό, λέει "15 χρόνια".
Το ήξερε ακριβώς στο μυαλό του.
Από το Σουδάν στο Αφγανιστάν.
Αυτό ήταν το συναίσθημα,
"Θεέ μου, υπάρχει τόσος κόσμος που προσπάθησε να τον πιάσει".
Πριν από σχεδόν δέκα χρόνια, μια φωτεινή μέρα του Σεπτέμβρη σκοτείνιασε
από τη χειρότερη επίθεση στην ιστορία του αμερικανικού λαού.
Απόψε, μπορούμε να πούμε στις οικογένειες που έχασαν τους αγαπημένους τους
στον τρόμο της Αλ Κάιντα
ότι αποδόθηκε δικαιοσύνη.
Απόψε, ευχαριστούμε τους αμέτρητους αξιωματικούς που δούλεψαν ακούραστα
για αυτό το αποτέλεσμα.
Οι Αμερικανοί δεν βλέπουν τη δουλειά τους ούτε τα ονόματά τους,
αλλά απόψε, νιώθουν την ικανοποίηση της δουλειάς τους…
και το αποτέλεσμα για την επιδίωξη δικαιοσύνης.
Ευχαριστώ.
Ο Θεός να ευλογεί τις Ηνωμένες Πολιτείες της Αμερικής.
Μετά την ομιλία του,
γύρισα στο γραφείο μου
και καθώς έβγαινα από τη Δυτική Πτέρυγα,
έξω είχε περισσότερο φως από το συνηθισμένο
για τέτοια ώρα.
Έβλεπα πλήθος κόσμου να συναθροίζεται στο πάρκο Λαφαγιέτ
και να φωνάζει "ΗΠΑ".
Ο κόσμος μοιραζόταν τη χαρά αυτού που είχε συμβεί
και διαπίστωσα τότε
ότι δεν αποδώσαμε μόνο δικαιοσύνη για τον Μπιν Λάντεν,
αλλά με πολλούς τρόπους, είχαμε αποδώσει δικαιοσύνη
για όλα αυτά τα θύματα των οποίων οι οικογένειες είχαν πεθάνει
στους Δίδυμους Πύργους κι αλλού.
Κατεβαίνω, παίρνω μια μπίρα από το ψυγείο
και σκέφτηκα "Μάλλον αξίζει κάτι παραπάνω από μπίρα",
οπότε πήρα ένα μπουκάλι ουίσκι από το ντουλάπι,
πήγα προς τη βεράντα, και σταμάτησα κι άρπαξα ένα πούρο
από το κουτί στο γραφείο, γιατί σκέφτηκα "Θα είναι μια καλή βραδιά".
Ευχαριστώ, ΗΠΑ!
Τώρα είμαι έτοιμος και σκέφτομαι
"Ετοιμάζεστε να γιορτάσετε τον θάνατο ενός ακόμα ανθρώπου
με βίαιο τρόπο, δεν είμαστε πιο πολιτισμένοι;"
Το σκέφτηκα λίγο κι είπα "Ξέρεις κάτι; Να πάει να γαμηθεί.
Πέθανε όπως έπρεπε να πεθάνει".
Ο πρόεδρος σκεφτόταν τι θα κάναμε με το πτώμα του Μπιν Λάντεν.
Αποφασίστηκε να μεταφέρουμε το πτώμα σε αεροπλανοφόρο
στον Ινδικό Ωκεανό,
θα του έκαναν μουσουλμανικό τελετή,
αλλά θα θαβόταν στη θάλασσα,
για να μη βρισκόταν κάπου που θα μπορούσε να φτιαχτεί ναός.
Δεν θα ξεχάσω το φωτογραφικό άλμπουμ
που έφτιαξε ο στρατός για το ταξίδι του πτώματος του Μπιν Λάντεν.
Ξεκίνησε με τον πυροβολισμό του,
μετά στο Τζαλάλαμπαντ,
μετά με καθαρό πρόσωπο.
Αυτό που θυμάμαι τόσο έντονα δεν είναι η εικόνα
του προσώπου του Μπιν Λάντεν,
αλλά το σκάφος του πολεμικού ναυτικού.
Το σώμα του είναι τυλιγμένο σε σάβανο
και το κατεβάζουν στο νερό,
γλιστράει μέσα στο νερό.
Θυμάμαι ότι επηρεάστηκα πολύ.
Μετά από όλα αυτά τα παγκόσμια γεγονότα,
αυτός ο άνθρωπος είναι
στον Ινδικό Ωκεανό τυλιγμένος σε λευκό σάβανο.
Οι ΗΠΑ σίγουρα κέρδισαν τη μάχη μετά την 11η Σεπτεμβρίου.
Δεν έγιναν άλλες επιθέσεις στην πατρίδα.
Πιάσαμε και σκοτώσαμε
την ανώτερη ηγεσία της Αλ Κάιντα που ευθύνεται για την 11η Σεπτεμβρίου.
Αλλά φοβάμαι ότι ο Μπιν Λάντεν κέρδισε τον πόλεμο.
Ο Μπιν Λάντεν αποδυνάμωσε την Αμερική.
Τα τρισεκατομμύρια που ξοδέψαμε για την αντιτρομοκρατία,
ο μεγάλος πόλεμος στο Αφγανιστάν,
ο πόλεμος στο Ιράκ δίχασε τους Αμερικανούς.
Είναι αισθητός μέχρι σήμερα.
ΟΙ ΗΠΑ ΣΚΟΤΩΝΟΥΝ ΤΟΝ ΜΠΙΝ ΛΑΝΤΕΝ
ΤΟΝ ΠΙΑΣΑΜΕ!
ΣΚΟΤΩΘΗΚΕ Ο ΜΠΙΝ ΛΑΝΤΕΝ
Με εντυπωσίασαν όλοι
που βοήθησαν ώστε να φτάσουμε ως εκεί.
Αλλά…
δεν ξέρω.
Θέλω κάποιος που του αξίζει να υποφέρει
να υποφέρει με τον τρόπο που φοβάται περισσότερο.
Ήθελα να πεθάνει γέρος,
εντελώς ξεχασμένος, να ζει γνωρίζοντας ότι κανείς δεν νοιαζόταν γι' αυτόν
ούτε τον σκεφτόταν ούτε ήξερε ποιος είναι.
Για μένα, αυτό ήταν το χειρότερο που μπορείς να κάνεις σε κάθε τρομοκράτη.
Ο κόσμος δεν καταλαβαίνει
τη δύναμη που έχουμε να καταστρέψουμε την τρομοκρατία με το να μην επηρεαζόμαστε
ή να μη φοβόμαστε ή να μην αποφασίζουμε με τέτοιον γνώμονα.
Είναι ο καλύτερος τρόπος να τον εξουδετερώσουμε και να το καταστρέψουμε.
Να πεις "Στα κομμάτια.
Δεν θα αλλάξεις το ποιοι είμαστε ή το τι κάνουμε".
Βλέπεις την αναταραχή του κόσμου να σιγοβράζει ξανά,
όπου θα προκαλέσει τραγωδίες,
θυμό, θα διεγείρει συναισθήματα
και θα έρθει κάποιος άλλος
και θα το εκμεταλλευτεί.
Δεν είναι το τέλος της ιστορίας,
αλλά είναι το τέλος του κεφαλαίου,
του κεφαλαίου του Μπιν Λάντεν.
Υποτιτλισμός: Χριστίνα Φλώρου